REPUBLIKA HRVATSKA KOPRIVNIČKO-KRIŽEVAČKA ŽUPANIJA OSNOVNA ŠKOLA GRIGOR VITEZ SVETI IVAN ŽABNO

Sveti Ivan Žabno, 4. rujna 2020.

**PROTOKOL DOLASKA, ULAZAKA I IZLAZAKA ZA UČENIKE OŠ „GRIGOR VITEZ“ SVETI IVAN ŽABNO**

**I.**

* Roditelji/skrbnici imaju obvezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature (37,30C i veća, ovisno o specifikaciji beskontaktnog toplomjera) ne smiju dovoditi dijete u školu već se javljaju telefonom ravnatelju škole (mob: 0919208053) i izabranom pedijatru/liječniku obiteljske medicine radi odluke o testiranju i liječenju djeteta. Učenici 5.-8. razreda mogu sami izmjeriti tjelesnu temperaturu.
* Vrijednost izmjerene temperature prije polaska u školu roditelj/učenik je dužan upisati u posebnu bilježnicu i pokazati je dežurnom učitelju/spremaču prilikom ulaska u školu.

**II.**

* Učenici u školu dolaze sami, organiziranim prijevozom ili u pratnji roditelja na način kako bi dolazili da nema pandemije.
* Učenike u školu ne smije dovoditi roditelj/skrbnik koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako imaju saznanja da su zaraženi s COVID-19.
* Ako roditelj/skrbnik dovodi i odvodi učenika u školu, preporuka je da ne ulaze u školu, osim ako je to neophodno zbog iznimno opravdanih razloga ili ako je roditelj učenika 1. razreda ili ako je roditelj učenika s teškoćama u razvoju, a nema osiguranu podršku pomoćnika u nastavi (uz napomenu da se roditelji u prostoru škole ne bi smjeli zadržavati dulje od 15 minuta). Preporučuje se da roditelj/skrbnik koji je u pratnji dovede učenika do ulaza u školu pri čemu zadržava distancu od najmanje 1,5 metra u odnosu na druge roditelje/skrbnike i učenike.

**III.**

* Kako bi se izbjeglo grupiranje učenika na ulasku u školu, učenici koji po rasporedu imaju nastavu u učionicama broj 6 do 9 (u prizemlju) u školu ulaze na donji ulaz od školskog igrališta, dok učenici koji po rasporedu imaju nastavu u učionicama 1 do 5 (na katu), kao i nastavu TZK-a u školu ulaze na glavni/prednji ulaz. Prilikom ulaska u školu učenici ulaze jedan po jedan, dežurnom učitelju/spremaču pokazuju izmjerenu temperaturu, dezinficiraju ruke, odlaze do garderobe, obuvaju papuče (vrijedi za sve učenike 1.-8. razreda), skidaju jaknu, te peru ruke sapunom i vodom prije ulaska u učionicu. Pranje ruku prije ulaska u učionicu nadzire učitelj/učiteljica koji u tom razredu ima prvi sat, odnosno razredna učiteljica. U Područnim školama postupak je isti, a učenici ulaze u školu na glavni ulaz ili na druge ulaze u školu ako dolaze istovremeno.

**IV.**

* Izlazak učenika iz škole odvijat će se prema rasporedu i to na način da ne dolazi do kontakta između učenika različitih razreda. Učenici se nakon završetka nastave preobuvaju i bez previše zadržavanja usmjeravaju prema izlazu iz škole, odnosno prema autobusu. Učenici izlaze na one izlaze na koje su i ušli u školu.
* Izlazak učenika iz škole nadgleda učitelj/učiteljica koji s njima ima zadnji školski sat, te vodi brigu o održavanju distance i drugih propisanih mjera. Učitelj/Učiteljica dovodi učenike do izlaza iz škole ili autobusa i predaje ih dežurnom učitelju koji nadgleda ulazak učenika u autobus.

Ravnatelj:

Tomislav Hanžeković